Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Laupäevasel Naasmismarsi nimeliste iganädalaste piirimärulite aastapäeval
osales vaid 40 000 palestiinlast.
Mõned tunnid pärast massiproteste Gaza piiril
tulistasid palestiinlastest islamistid seeria rakette Lõuna-Iisraeli.
IDF vastas rünnakutega mitme Hamasi vaatlusposti pihta.
Araabia Liiga igaaastane tippkohtumine
lõppes hukkamõistva avaldusega USA aadressil
Iisraeli suveräänsuse tunnustamise eest Golanil.
Lisaks rõhutati, et Lähis-Ida stabiilsus sõltub Palestiina riigi loomisest.
Tuhanded palestiinlased kogunesid laupäeval Gaza-Iisraeli piirile
tähistama iganädalaste vägivaldsete märulite
ehk Naasmismarsi esimest aastapäeva.
Palestiina aktivistide ja Hamasi ühiste ponnistustega
püüti kohale tuua miljonit meeleavaldajat.
Vaatamata Hamasi korraldusele sulgeda selleks päevaks koolid,
et osalust suurendada, jäi miiting oodatust väiksemaks.
IDF esinduse teatel osales üritusel vaid 40 000 palestiinlast,
kellest suurem osa olid luureametnike sõnul
Hamasi ja Islamidžihaadi palgalised liikmed.
Kuigi olulist toetust ei õnnestunud protestile koguda,
kuulutasid osalejad, et jätkavad marsse Iisraeli piirile,
kuni taastavad kontrolli kõigil Palestiina maadel.
Mõned neist kuulutasid 2027. aasta juudiriigi hävitamise ajaks.
Allahi tahtel tuleb võit.
Jääme siia kuni 2027. aastani, kuni Palestiina meie on.
Hamasi liikmete seas oli sadu oranžides vestides inimesi,
kes püüdsid hoida märatsejaid piiritarale lähenemast.
IDF väitel näitab see,
et Hamas suudab soovi korral vägivalda peatada.
Protestijad ja märatsejad kogunesid kuues erinevas kohas.
Tänane erines selle poolest,
et Hamas saatis kohale oranžides vestides korraldajaid,
kel õnnestus luua olukord,
kus rohkete osalejate juures oli vähem vägivalda.
Kuigi IDF nimetas märuleid oluliselt vähem vägivaldseks,
õnnestus paljudel protestijatel siiski Iisraeli piirile läheneda.
Mõned neist loopisid Iisraeli poolel asunud IDF sõdurite pihta
isetehtud lõhkekehi ja granaate.
Vastuseks kasutas Iisraeli armee mässuohjevahendeid
ja avas aeg-ajalt tule isikute pihta, kes püüdsid tarast läbi tungida,
kooskõlas valitsuse jõukasutusjuhistega.
Selle tulemusel hukkus Hamasi Tervishoiuministeeriumi teatel neli
ja viga sai 64 palestiinlast.
Mõned tunnid pärast massiproteste Gaza piiril
tulistasid palestiinlastest islamistid seeria rakette Lõuna-Iisraeli.
Õhuhäiresireenid kõlasid pühapäeva varahommikul Eshkoli maakonnas,
kui Gazast tulistati välja viis raketti.
Õnneks plahvatasid need asustamata aladel
ja ei tekitanud purustusi ega vigastusi.
Kuigi ükski palestiinlaste rühmitus ei võtnud agressiooni eest vastutust,
öeldi IDF esindusest,
et Iisraeli tankid ründasid kohe mitut Hamasi vaatlusposti Gaza rindel.
On oluline märkida, et vaatamata raketitulele,
mis ähvardab Egiptuse vahendatud vaherahulepingu ponnistusi,
lubas Jeruusalemm suurendada Gaza ranniku kalastustsooni
ja käskis avada Kerem Shalomi piiripunkti,
mis on peamine kaubaveokanal Iisraeli ja Gaza vahel.
Brasiilia avas Jeruusalemmas kaubandusesinduse.
Seda peetakse esimeseks sammuks
Brasiilia saatkonna kolimisel Jeruusalemma.
Brasiilia president Jair Bolsonaro viibib hetkel visiidil Iisraelis.
Ta rääkis sellest pressikonverentsil peaminister Netanyahuga.
Veidi aja eest tegime lõpliku otsuse.
Küsisime nõu julgeolekuministrilt Helenolt.
Avame täna Jeruusalemmas kaubandusesinduse,
mis teenindab teaduse, tehnoloogia ja innovatsiooni valdkondi.
Varasemad märgid viitasid isegi sellele,
et Brasiilia võib USA jälgedes saatkonna Jeruusalemma kolida.
Peaminister Netanyahu sõnul peetakse kaubandusesinduse avamist
esimeseks sammuks saatkonna avamise suunas Iisraeli pealinnas.
Oleme hetkel Jeruusalemmas.
Palju õnne teie otsuse puhul
avada Jeruusalemmas kaubandus-, tehnoloogia- ja innovatsiooniesindus,
Brasiilia valitsuse ametlik kaubandus-, tehnoloogia- ja innovatsioonimissioon.
Räägin teile saladuse.
Loodan ja usuksin meeleldi, et see on esimene samm
Brasiilia saatkonna avamise poole kunagi Jeruusalemmas.
Brasiilia ametnike sõnul ei tahetud saatkonda veel Jeruusalemma kolida,
et vältida kaubandussuhete langust araabia- ja moslemimaadega.
Brasiilia välisministeeriumi teatel
otsustas Brasiilia avada Jeruusalemmas saatkonna osakonna,
et edendada kaubandust, tehnoloogiat investeeringuid ja innovatsiooni.
Araabia Liiga igaaastane tippkohtumine Tuneesias
lõppes hukkamõistva avaldusega USA aadressil
otsuse eest tunnustada Iisraeli suveräänsust Golanil.
Ühendus toonitas ühist nägemust,
mille järgi Lähis-Ida stabiilsus sõltub Palestiina riigi loomisest.
Mitmepoolsel konverentsil said 22 araabiamaad toetust ÜRO-lt,
kelle peasekretär rõhutas,
et ÜRO positsioon Jeruusalemma staatuse
ja Palestiina riigi loomise osas pole muutunud.
Jeruusalemm, al-Quds, saab mõlema riigi pealinnaks,
nagu alati olen rõhutanud.
Pole olemas plaan B-d. Ilma kahe riigita lahendust pole.
Peasekretär Guterres kordas,
et ÜRO on vastu Iisraeli suveräänsuse tunnustamisele Golanil USA poolt.
Ta rõhutas, et Süüria konflikti lahendus
peab tagama Süüria territoriaalse terviklikkuse ka Golanil.
Tippkohtumisel osales ka EL välispoliitikajuht Mogherini.
Ta kordas EL positsiooni, et EL ei tunnusta Iisraeli suveräänsust
1967. a sõjas vallutatud maadel,
vaid peab neid "illegaalselt okupeerituiks".
Jagunenud ja sektantlik Süüria pole lahendus,
nagu pole ka palestiinlaste riigita jätmine
ja ÜRO resolutsioonide ignoreerimine Golanil.
Euroopa Liit ei tunnusta jätkuvalt Iisraeli suveräänsust
1967. a okupeeritud aladel.
ÜRO peasekretäri ja EL välispoliitikajuhi avaldused
lisasid araablaste positsioonile hoogu.
Peasekretär Aboul Gheit teatas, et Araabia Liiga tahab esitada
ÜRO Julgeolekunõukogule resolutsioonikavandi
ja kavatseb konsulteerida Haagi Rahvusvahelise Kohtuga
seoses USA Golani-otsusega.
Araabia Liiga toetas taas araablaste 2002. a rahualgatust,
kus Iisraelile pakutakse rahu,
kui ta taandub 1967. a "okupeeritud" aladelt.
Teatati ka kavatsusest taaskäivitada rahukõnelused Iisraeliga.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri